text: Voldsofre udstiller deres historier
  12 juli 2013 kl. 15.30
  12 ofre for vold udstiller deres historie i det tidligere statsfængsel i Horsens.
  Blandt dem er Sarah Kruse, der er frivillig i Foreningen Støt Voldsofre, som står bag udstillingen.
  - Som offer står man helt alene, og vi håber, at vi med udstillingen kan åbne folks øjne for, at ofre for vold er mennesker, som har brug for hjælp, siger Sarah Kruse.
  De 12 ofre er blevet sminket og fotograferet for at vise deres tilstand umiddelbart efter forbrydelserne.
  Sarah Kruse blev for fem år siden overfaldet og voldtaget i sin egen lejlighed af en mand, der forfulgte hende på vej hjem fra byen.
  - Jeg var sygemeldt i halvandet år, og jeg følte, at jeg ikke havde ret til at leve i denne verden, fortæller hun.
  Sarah Kruse fortæller, at voldsofre er fælles om, at de skal bygge hele deres liv op igen.
  Udstillingen kan ses fra i dag til 16. august.
  Foreningens hjemmeside.
  